# data[].attributes.headline
ΣΤΡΑΤΗΓΙΚΗ ΤΗΣ ΔΙΑΒΙΟΥ ΜΑΘΗΣΗΣ ΣΤΗΝ ΕΛΛΑΔΑ

# data[].attributes.subject
ΣΤΡΑΤΗΓΙΚΗ ΤΗΣ ΔΙΑΒΙΟΥ ΜΑΘΗΣΗΣ ΣΤΗΝ ΕΛΛΑΔΑ

# data[].attributes.body
Διατυπώνονται με σαφήνεια ο ορισμός, οι στόχοι, τόσο οι φορείς διοίκησης όσο και παροχής υπηρεσιών της δια βίου μάθησης αλλά και οι αρχές πολιτικής όπως καθορίζονται με βάση τη νομοθεσία  Νόμος 3879/2010.

# data[].attributes.attachment_link.readable_text
Η Δια Βίου Μάθηση (ΔΒΜ) στην Ελλάδα αποτελεί εθνική πολιτική προτεραιότητα, καθώς είναι σαφής η ισχυρή σύνδεσή της με την απασχόληση, την οικονομική ευημερία και την πλήρη συμμετοχή του ατόμου στην κοινωνία. Ειδικά στη συγκυρία της τρέχουσας οικονομικής κρίσης, η ΔΒΜ αποτελεί κρίσιμο παράγοντα ανάπτυξης και κοινωνικής συνοχής.

Με την ψήφιση του νόμου 3879/2010 ("Ανάπτυξη της Δια Βίου Μάθησης και λοιπές διατάξεις"), διαμορφώνεται για πρώτη φορά στην Ελλάδα μια ενιαία εθνική στρατηγική Δια Βίου Μάθησης (ΔΒΜ) και συγκροτείται το Εθνικό Δίκτυο Δια Βίου Μάθησης (ΕΔΔΒΜ), το οποίο απαρτίζεται από το σύνολο των φορέων διοίκησης και παροχής υπηρεσιών ΔΒΜ. Ειδικότερα, με το Νόμο 3879/2010 τίθενται οι ακόλουθοι στόχοι:

1. Η συστηματοποίηση και ο συντονισμός της διερεύνησης των εκπαιδευτικών και επιμορφωτικών αναγκών των ενηλίκων σε σχέση με τις ανάγκες της αγοράς εργασίας και της κοινωνικής ανάπτυξης

2. Ο προγραμματισμός και η αποκέντρωση των δράσεων Δια Βίου Μάθησης, η συστηματική υποστήριξη των φορέων του Εθνικού Δικτύου Δια Βίου Μάθησης και η προγραμματική συνεργασία των φορέων διοίκησης του Δικτύου με τους φορείς παροχής υπηρεσιών δια βίου μάθησης

3. Η ανάδειξη της επαγγελματικής κατάρτισης και της γενικής εκπαίδευσης ενηλίκων ως δύο ισότιμων πυλώνων της δια βίου μάθησης

4. Η θεσμοθέτηση προτύπων και μέσων για την ανάπτυξη και την ποιοτική αναβάθμιση της δια βίου μάθησης

5. Η διασφάλιση της δυνατότητας πρόσβασης των ατόμων και ιδιαίτερα των μελών κοινωνικά ευπαθών και ευάλωτων ομάδων σε όλες τις δράσεις κατάρτισης και γενικής εκπαίδευσης ενηλίκων

6. Η συνεχιζόμενη εκπαίδευση και αξιολόγηση των εκπαιδευτών ενηλίκων

7. Η δημιουργία συνεκτικού εθνικού πλαισίου αξιολόγησης και πιστοποίησης για όλες τις μορφές κατάρτισης και γενικής εκπαίδευσης ενηλίκων, με την ίδρυση του Εθνικού Οργανισμού Πιστοποίησης Προσόντων (ΕΟΠΠ)

8. Η συγκρότηση ενιαίου εθνικού πλαισίου αναγνώρισης προσόντων και πιστοποίησης γνώσεων, δεξιοτήτων και ικανοτήτων (Εθνικό Πλαίσιο Προσόντων).

Όπως ορίζεται στο Νόμο 3879/2010, η ΔΒΜ αφορά όλες τις μορφές μαθησιακών δραστηριοτήτων στην διάρκεια της ζωής του ανθρώπου, που αποσκοπούν στην απόκτηση ή την ανάπτυξη γνώσεων, δεξιοτήτων και ικανοτήτων, οι οποίες συμβάλλουν στη διαμόρφωση μιας ολοκληρωμένης προσωπικότητας, στην επαγγελματική ένταξη και εξέλιξη του ατόμου, στην κοινωνική συνοχή, στην ανάπτυξη της ικανότητας ενεργού συμμετοχής στα κοινά και στην κοινωνική, οικονομική και πολιτιστική ανάπτυξη. Περιλαμβάνει την τυπική εκπαίδευση, την μη τυπική εκπαίδευση και την άτυπη μάθηση.

Σύμφωνα με τις επιταγές του νόμου 3879/2010, η εθνική στρατηγική για την ανάπτυξη της Δια βίου Μάθησης αποτυπώνεται στις ακόλουθες κύριες πολιτικές.

Το Εθνικό Δίκτυο Δια Βίου Μάθησης (ΕΔΔΒΜ), το οποίο ενεργοποιήθηκε βάσει των προβλέψεων του Νόμου 3879/2010, αποτελείται από το σύνολο των φορέων ΔΒΜ, οι οποίοι οφείλουν να συνεργάζονται τόσο σε επίπεδο σύνθεσης προτάσεων και υλοποίησης δράσεων αλλά και αμφίδρομης επικοινωνίας. Στο πλαίσιο του Εθνικού Δικτύου Δια Βίου Μάθησης ασκούνται βασικές λειτουργίες, όπως αυτές της αρχικής ή της συνεχιζόμενης επαγγελματικής κατάρτισης και της γενικής εκπαίδευσης ενηλίκων, και υποστηρικτικές λειτουργίες, όπως η διερεύνηση των εκπαιδευτικών και επιμορφωτικών αναγκών των ενηλίκων, η παροχή υπηρεσιών συμβουλευτικής και επαγγελματικού προσανατολισμού, οι πιστοποιήσεις εισροών και εκροών, η αναγνώριση προσόντων και επαγγελματικών δικαιωμάτων, κ.ά.

Οι παρακάτω φορείς διοίκησης και παροχής υπηρεσιών ΔΒΜ διαμορφώνουν το Εθνικό Δίκτυο Δια Βίου Μάθησης (ΕΔΔΒΜ), σύμφωνα με τους Νόμους 3879/2010 και 4186/2013.

Φορείς διοίκησης της Δια Βίου Μάθησης είναι:

1. Η Γενική Γραμματεία Δια Βίου Μάθησης

2. Οι υπηρεσιακές μονάδες των Περιφερειών και των Δήμων που ασκούν αρμοδιότητες σε θέματα Δια Βίου Μάθησης

3. Ο Εθνικός Οργανισμός Πιστοποίησης Προσόντων και Επαγγελματικού Προσανατολισμού (ΕΟΠΠΕΠ)

4. Το Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ).

Φορείς παροχής υπηρεσιών Δια Βίου Μάθησης είναι:

1. Τα Ινστιτούτα Επαγγελματικής Κατάρτισης (ΙΕΚ)

2. Οι Σχολές Επαγγελματικής Κατάρτισης (ΣΕΚ)

3. Τα Κέντρα Δια Βίου Μάθησης (ΚΔΒΜ) επιπέδου Ι και ΙΙ

4. Οι λοιπές δημόσιες και ιδιωτικές σχολές επαγγελματικής κατάρτισης

5. Το Ίδρυμα Νεολαίας και Δια Βίου Μάθησης (ΙΝΕΔΒΜ)

6. Τα Ιδρύματα Ανώτατης Εκπαίδευσης,

7. Οι φορείς παροχής συμβουλευτικών υπηρεσιών ή και υπηρεσιών επαγγελματικού προσανατολισμού

8. Τα Κέντρα Προώθησης στην Απασχόληση (ΚΠΑ) κατά το μέρος που παρέχουν υπηρεσίες διά βίου συμβουλευτικής και επαγγελματικού προσανατολισμού

9. Οι φορείς του δημόσιου και του ευρύτερου δημόσιου τομέα που παρέχουν μη τυπική εκπαίδευση στο ανθρώπινο δυναμικό του δημόσιου και του ευρύτερου δημόσιου τομέα, όπως είναι το ΕΚΔΔΑ, καθώς και οι φορείς που συνιστώνται από τις επαγγελματικές ενώσεις και τα επιμελητήρια και παρέχουν μη τυπική εκπαίδευση στα μέλη τους

10. Οι φορείς παροχής υπηρεσιών ΔΒΜ, τους οποίους συνιστούν οι τριτοβάθμιες συνδικαλιστικές οργανώσεις εργαζομένων και εργοδοτών που συνυπογράφουν την εθνική συλλογική σύμβαση εργασίας

11. Οι φορείς άτυπης μάθησης.

Η Γενική Γραμματεία Δια Βίου Μάθησης (ΓΓΔΒΜ) του Υπουργείου Παιδείας, Έρευνας και Θρησκευμάτων βάσει του Νόμου 3879/2010 αποτελεί τον επιτελικό φορέα Δια Βίου Μάθησης στην Ελλάδα. Η ΓΓΔΒΜ έχει ως αποστολή να σχεδιάζει τη δημόσια πολιτική ΔΒΜ, να διαμορφώνει τους σχετικούς κανόνες, να εκπονεί το αντίστοιχο εθνικό πρόγραμμα και να εποπτεύει την εφαρμογή του, να συντονίζει, να αξιολογεί και να υποστηρίζει το Εθνικό Δίκτυο ΔΒΜ, να εποπτεύει και να διαχειρίζεται το Εθνικό Σύστημα Σύνδεσης της Επαγγελματικής Εκπαίδευσης και Κατάρτισης με την Απασχόληση (ΕΣΣΕΕΚΑ). Στο πλαίσιο αυτό συνεργάζεται με όλους τους φορείς διοίκησης, αλλά και με τους φορείς παροχής υπηρεσιών ΔΒΜ, με στόχο τη διαμόρφωση ενιαίου συνεκτικού πλαισίου παροχής υψηλής ποιότητας υπηρεσιών ΔΒΜ άμεσα προσβάσιμων σε όλους ανεξαιρέτως τους πολίτες, οι οποίες θα πιστοποιούνται και θα διασυνδέονται μέσα στο σύστημα τυπικής, μη τυπικής και άτυπης εκπαίδευσης και κατάρτισης της χώρας. Ταυτόχρονα, η ΓΓΔΒΜ συνεργάζεται με τους αρμόδιους ευρωπαϊκούς φορείς για την εναρμόνιση της χώρας μας με τις σύγχρονες πολιτικές ΔΒΜ που προωθεί η ΕΕ, καθώς και άλλοι διεθνείς οργανισμοί, όπως ο ΟΟΣΑ και η UNESCO. Παράλληλα, η ΓΓΔΒΜ έχει την ευθύνη σχεδιασμού και λειτουργίας συγκεκριμένων δομών κατάρτισης και εκπαίδευσης ενηλίκων.

Για την πιστοποίηση των σπουδών στους φορείς εκπαίδευσης ενηλίκων αρμόδιο όργανο είναι ο Εθνικός Οργανισμός Πιστοποίησης Προσόντων και Επαγγελματικού Προσανατολισμού (ΕΟΠΠΕΠ), ο οποίος ιδρύθηκε με τον Νόμο 4115/2013 ως διάδοχος φορέας της συγχώνευσης του Εθνικού Οργανισμού Πιστοποίησης Προσόντων (ΕΟΠΠ), του Εθνικού Κέντρου Πιστοποίησης Δομών Διά Βίου Μάθησης (ΕΚΕΠΙΣ) και του Εθνικού Κέντρου Επαγγελματικού Προσανατολισμού (ΕΚΕΠ).

Ο ΕΟΠΠΕΠ αναπτύσσει και εφαρμόζει ολοκληρωμένο εθνικό σύστημα πιστοποίησης της μη-τυπικής εκπαίδευσης και παρέχει την επιστημονική υποστήριξη των υπηρεσιών του Επαγγελματικού Προσανατολισμού και Συμβουλευτικής στη χώρα μας. Επιπλέον, ο ΕΟΠΠΕΠ είναι υπεύθυνος για την ανάπτυξη του Εθνικού Πλαισίου Προσόντων και την αντιστοίχισή του με το Ευρωπαϊκό Πλαίσιο Προσόντων.

Στο πλαίσιο των αρμοδιοτήτων του, ο ΕΟΠΠΕΠ προώθησε και ολοκλήρωσε την ανάπτυξη του Εθνικού Πλαισίου Προσόντων, παρέχοντας τη βάση για την κατάταξη - στα επίπεδά του - όλων των τίτλων που χορηγούνται από το ελληνικό εκπαιδευτικό σύστημα, ενώ, όπως παρουσιάζεται σε επόμενη ενότητα, η αντιστοίχισή του με το Ευρωπαϊκό Πλαίσιο Προσόντων ενεκρίθη το Μάρτιο του 2014 από την αρμόδια ευρωπαϊκή συμβουλευτική επιτροπή.

Η βελτίωση της ποιότητας της ΔΒΜ και η διασφάλισή της έχει καταστεί βασικός πυλώνας της στρατηγικής για τη διά βίου μάθηση, όπως αντικατοπτρίζεται και στις διατάξεις του Νόμου 3879/2010. Στο άρθρο 19 προβλέπεται, μεταξύ άλλων, η συγκρότηση συστήματος παρακολούθησης και αξιολόγησης των προγραμμάτων και της αποτελεσματικότητας του Εθνικού Δικτύου Δια Βίου Μάθησης. Το Υπουργείο Παιδείας και Θρησκευμάτων δια της Γενικής Γραμματείας Δια Βίου Μάθησης ανέπτυξε το Εθνικό Πλαίσιο για τη Διασφάλιση της Ποιότητας στη ΔΒΜ, το π3, παρέχοντας στους εμπλεκόμενους φορείς ένα εργαλείο για το σχεδιασμό, την παροχή και την αξιολόγηση των αποτελεσμάτων της ΔΒΜ, καθώς:

Ορίζει την ποιότητα θέτοντας αρχές ποιότητας και στις τρεις συνιστώσες της εκπαιδευτικής διαδικασίας, δηλαδή στις εισροές, στις διαδικασίες και στις εκροές και

Παρέχει μετρήσιμους ποιοτικούς και ποσοτικούς δείκτες για την αξιολόγηση της εφαρμογής των αρχών ποιότητας από τους εμπλεκόμενους φορείς.

Το Εθνικό Πρόγραμμα Διά Βίου Μάθησης (ΕΠΔΒΜ), όπως ορίζεται στο Νόμο 3879/2010, περιλαμβάνει όλες τις δράσεις εφαρμογής της δημόσιας πολιτικής ΔΒΜ που αναπτύσσονται σε κεντρικό, περιφερειακό και τοπικό επίπεδο και χρηματοδοτούνται από δημόσιους πόρους (εθνικούς ή ευρωπαϊκούς). Βασικός στόχος του Εθνικού Προγράμματος Δια Βίου Μάθησης είναι η διασύνδεση και ο συντονισμός του χώρου της εκπαίδευσης και του χώρου της εργασίας, διαμορφώνοντας τους δύο ισότιμους πυλώνες του Εθνικού Προγράμματος ΔΒΜ:

Επαγγελματική κατάρτιση (αρχική και συνεχιζόμενη), με στόχο την ένταξη και επανένταξη στην αγορά εργασίας

Γενική εκπαίδευση ενηλίκων, με στόχο την προσωπική ανάπτυξη και την κοινωνική συνοχή.

Η εφαρμογή του εθνικού προγράμματος ΔΒΜ περιλαμβάνει αφενός δράσεις σε σχέση με τη δημιουργία των υποδομών και των προϋποθέσεων για τον συντονισμό και τη συνεκτική λειτουργία του χώρου της ΔΒΜ και αφετέρου την υλοποίηση δράσεων εκπαίδευσης και κατάρτισης με βασικό αποδέκτη το ανθρώπινο δυναμικό της χώρας.

Στο Εθνικό Πρόγραμμα Δια Βίου Μάθησης (ΕΠΔΒΜ) της περιόδου 2011-13 διατυπώθηκαν οι ακόλουθες αρχές που διέπουν την πολιτική ΔΒΜ:

Η δια βίου μάθηση είναι ανθρωποκεντρική, καθώς έχει ως αφετηρία τον άνθρωπο και τις ανάγκες του

Η ΔΒΜ είναι ενεργός, συνεχής και όχι υποχρεωτική διαδικασία, καθώς είναι μια ανοιχτή και συνεχής ευκαιρία για προσωπική, κοινωνική και επαγγελματική βελτίωση στη ζωή του ανθρώπου

Η ΔΒΜ είναι καθολική, καθώς επιδιώκεται η συμμετοχή όλων σε όλη τη διάρκεια του βίου, και ολιστική, με δυνατότητα αναγνώρισης και πιστοποίησης μη τυπικών και άτυπων μορφών μάθησης

Η ΔΒΜ υποστηρίζει την αναπτυξιακή πορεία της χώρας, καθώς αποσκοπεί στην επικαιροποίηση των γνώσεων και δεξιοτήτων των εργαζομένων ενόψει των ραγδαία μεταβαλλόμενων συνθηκών εργασίας, με έγκαιρη διάγνωση των ανναγκών της αγοράς εργασίας

Η ΔΒΜ υποστηρίζει την κοινωνική ένταξη, επιδιώκει την κοινωνική και επαγγελματική ενσωμάτωση ευάλωτων ομάδων, παρέχοντας στα μέλη τους ένα επαρκές επίπεδο γενικών και επαγγελματικών γνώσεων, δεξιοτήτων και ικανοτήτων

Η ΔΒΜ στοχεύει στην ανάπτυξη της προσωπικότητας του ατόμου, στην καλλιέργεια κοινωνικών δεξιοτήτων συμβατών με τις νέες συνθήκες, στην ανάπτυξη κριτικής σκέψης και γενικότερα στην ανάπτυξη της ιδιότητας του ενεργού και ενημερωμένου πολίτη.

Αντίστοιχα, οι στρατηγικοί στόχοι που τέθηκαν στο Εθνικό Πρόγραμμα της περιόδου αυτής αφορούν στα εξής:

1. Καθολική συμμετοχή: αύξηση της συμμετοχής των ενηλίκων σε δράσεις ΔΒΜ

2. Ποιότητα παντού: διασφάλιση της ποιότητας σε όλες τις παραμέτρους της εκπαιδευτικής διαδικασίας

3. Αλλαγή στις παιδαγωγικές μεθόδους: έμφαση στην εξ αποστάσεως, τη βιωματική, τις μεικτές μορφές μάθησης

4. Αξία και διαφάνεια στην απόκτηση προσόντων: συγκρότηση του Eθνικού Πλαισίου Προσόντων για την αναγνώριση και την πιστοποίηση των αποκτούμενων προσόντων

5. Εξυπηρέτηση του νέου αναπτυξιακού μοντέλου: διασύνδεση των δράσεων ΔΒΜ με τις ανάγκες της αγοράς εργασίας σε εθνικό, περιφερειακό και τοπικό επίπεδο

6. Απελευθέρωση από εκπαιδευτικά στεγανά: διασφάλιση εναλλακτικών διαδρομών μάθησης μέσω της δικτύωσης των υπηρεσιών ΔΒΜ

7. Ορθολογική κατανομή, συντονισμός και αξιοποίηση των κοινοτικών πόρων.

Η επίτευξη αυτών των επιμέρους στόχων συμβάλλει στην πραγματοποίηση του εθνικού στόχου, που είναι: πολίτες με γνώση - επαγγελματίες με προσόντα & Διασύνδεση της εκπαίδευσης με την απασχόληση.

Οι κατηγορίες των δράσεων οι οποίες υλοποιήθηκαν για την εφαρμογή του Εθνικού Προγράμματος κατά την περίοδο 2011-13 αφορούν: δράσεις αρχικής επαγγελματικής κατάρτισης, δράσεις συνεχιζόμενης επαγγελματικής κατάρτισης, δράσεις γενικής εκπαίδευσης ενηλίκων, εκπαίδευση στελεχών δημοσίου/ αυτοδιοίκησης/κοινωνικών εταίρων, δράσεις έρευνας εκπαιδευτικών αναγκών, επαγγελματικού προσανατολισμού και ενίσχυσης της νεανικής επιχειρηματικότητας, δράσεις πιστοποίησης εισροών και εκροών της δια βίου μάθησης.

H στοχοθεσία του Εθνικού Προγράμματος Δια Βίου Μάθησης (ΕΠΔΒΜ) 2013-15, που εγκρίθηκε από το Συμβούλιο Δια Βίου Μάθησης και Σύνδεσης με την Απασχόληση στις 28 Μαίου 2013, κινείται προς την ίδια κατεύθυνση, διευρύνοντας τις δράσεις της προηγούμενης περιόδου για την επίτευξη των κάτωθι στρατηγικών προτεραιοτήτων:

Την αύξηση και η διεύρυνση της συμμετοχής των ενηλίκων (16-66+ ετών) στη ΔΒΜ, με έμφαση στην άρση των δυσκολιών πρόσβασης ευπαθών κοινωνικά ομάδων

Την αναβάθμιση των γνώσεων-δεξιοτήτων-ικανοτήτων των ενηλίκων και σύνδεσή τους με την αγορά εργασίας

Τη βελτίωση της ποιότητας στην παρεχόμενη εκπαίδευση και κατάρτιση ενηλίκων

Τη δικτύωση των φορέων ΔΒΜ, η αποκέντρωση των δομών και υπηρεσιών ΔΒΜ, και η σύνδεσή τους με βιώσιμη τοπική και περιφερειακή ανάπτυξη

Τη σύνδεση τυπικής, μη τυπικής και άτυπης μάθησης.

Η χρηματοδότηση της ΔΒΜ γίνεται από κρατικούς, κοινοτικούς ή ιδιωτικούς πόρους. Οι δράσεις και τα προγράμματα που υλοποιούνται από κρατικούς φορείς χρηματοδοτούνται κατά κύριο λόγο από τα Επιχειρησιακά Προγράμματα (ΕΠ) του Εθνικού Στρατηγικού Πλαισίου Αναφοράς (ΕΣΠΑ) τα οποία συγχρηματοδοτούνται από την Ελλάδα και από την Ευρωπαϊκή Ένωση. Μέχρι σήμερα έχουν γίνει σημαντικά βήματα για την υλοποίηση του θεσμικού πλαισίου (Νόμος 3879/2010) ενώ η οργάνωση και η συστηματικοποίηση της Δια Βίου Μάθησης εξακολουθεί να αποτελεί μείζονα στόχο.

Η Ελλάδα συνδέει τις πολιτικές της και τους στόχους της με αυτούς της Ευρωπαϊκής Ένωσης και στο πλαίσιο αυτό, και δεδομένου των στοιχείων για την ανάπτυξη της Δια Βίου Μάθησης, καλείται να άρει τις ανισότητες πρόσβασης στην εκπαίδευση ενηλίκων, κυρίως για τα άτομα ηλικίας 55+, για τους εργάτες, τους αγρότες, τους κατοίκους ημιαστικών και αγροτικών περιοχών και ακόμη για τα άτομα με χαμηλό μορφωτικό επίπεδο. Η στροφή στην ενίσχυση των αναπτυξιακών πολιτικών αποτελεί μονόδρομο για την πρόοδο της Ελλάδας και προς το σκοπό αυτό αναπτύσσεται, εντατικοποιείται και αναβαθμίζεται η ποιότητα των δράσεων Δια Βίου Μάθησης.

Εκτενέστερη αναφορά στη Δια Βίου Μάθηση γίνεται στο Κεφάλαιο 8 Εκπαίδευση και Κατάρτιση Ενηλίκων.

# data[].attributes.attachment_link.title
Elláda:Στρατηγική Δια Βίου Μάθησης - Eurydice - European Commission

# data[].attributes.attachment_link.description
Η Δια Βίου Μάθηση (ΔΒΜ) στην Ελλάδα αποτελεί εθνική πολιτική προτεραιότητα, καθώς είναι σαφής η ισχυρή σύνδεσή της με την απασχόληση, την οικονομική ευημερία και την πλήρη συμμετοχή του ατόμου στην κοινωνία. Ειδικά στη συγκυρία της τρέχουσας οικονομικής κρίσης, η ΔΒΜ αποτελεί κρίσιμο παράγοντα ανάπτυξης και κοινωνικής συνοχής.

# data[].attributes.body
Λόγια διακεκριμένων ανδρών για τη σημασία της συνεχιζόμενης εκπαίδευσης στη ζωή των ανθρώπων.

# data[].attributes.headline
 Η ΔΙΑ ΒΙΟΥ ΜΑΘΗΣΗ ΚΑΙ Η ΣΗΜΑΣΙΑ ΤΗΣ ΜΕΣΑ ΑΠΟ ΑΛΗΘΙΝΕΣ ΙΣΤΟΡΙΕΣ

# data[].attributes.subject
 Η ΔΙΑ ΒΙΟΥ ΜΑΘΗΣΗ ΚΑΙ Η ΣΗΜΑΣΙΑ ΤΗΣ ΜΕΣΑ ΑΠΟ ΑΛΗΘΙΝΕΣ ΙΣΤΟΡΙΕΣ

# data[].attributes.body
Ο Ben Dunlap, πρόεδρος του κολλεγίου Wofford, διηγείται την ιστορία του Sandor Teszler, ενός Ούγγρου που επέζησε του Ολοκαυτώματος και που τον δίδαξε τι είναι να ζεις με πάθος και να μαθαίνεις σ' όλη σου τη ζωή.

# data[].attributes.attachment_link.title
Τί  ακριβώς  εννοούμε  με το ΔΙΑ  ΒΙΟΥ  ΜΑΘΗΣΗ   BenDunlap

# data[].attributes.headline
"Φυλακή δε σημαίνει μόνο τιμωρία"

# data[].attributes.subject
"Φυλακή δε σημαίνει μόνο τιμωρία"

# data[].attributes.body
Ίδρυση του πρώτου Σχολείου Δεύτερης Ευκαιρίας που θα λειτουργήσει σε σωφρονιστικό κατάστημα στην Κρήτη.

# data[].attributes.attachment_link.readable_text
"Μοναδικό εργαλείο η εκπαίδευση", αναφέρει ο αντιπεριφερειάρχης Κρήτης Π. Σημανδηράκης.

ΧΑΝΙΑ. Πραγματικότητα αναμένεται να γίνει τις προσεχείς ημέρες το πρώτο Σχολείο Δεύτερης Ευκαιρίας που θα λειτουργήσει σε σωφρονιστικό κατάστημα στην Κρήτη. Στη φυλακή υψίστης ασφαλείας "Κρήτη Ι" στην Αγιά Χανίων, θα γίνει πράξη ο στόχος που έχει θέσει η πολιτεία σε συνδυασμό με την Περιφέρεια Κρήτης, ο οποίος αποτυπώνεται μέσα σε λίγες λέξεις. "Αν όντως θέλουμε να αλλάξουμε τα πράγματα από το μικρότερο επίπεδο, το τοπικό, μέχρι τη μικροκοινωνία της φυλακής, το μόνο καταλυτικό, εκείνο που πραγματικά αποτυπώνει και διαφοροποιεί την κατάσταση είναι η εκπαίδευση. Πρόκειται για μοναδικό εργαλείο με το οποίο μια κοινωνία μπορεί να αλλάξει ριζικά μια κατάσταση με τις παθογένειες που αντιμετωπίζει". Είναι λόγια του αντιπεριφερειάρχη Παιδείας, Διά Βίου Μάθησης και Απασχόλησης Παναγιώτη Σημανδηράκη, ο οποίος επισκέφθηκε τη φυλακή "Κρήτη Ι" και ξεναγήθηκε στους χώρους όπου πρόκειται να στεγαστεί το Σχολείο Δεύτερης Ευκαιρίας για τους κρατουμένους του συγκεκριμένου σωφρονιστικού καταστήματος. Οπως είπε ο κ. Σημανδηράκης, "το σημαντικό αυτό γεγονός είναι σε άμεση συνάφεια με την έννοια του σωφρονισμού και πρέπει να συνοδεύεται από τη δυνατότητα ανάπτυξης της πνευματικής καλλιέργειας και της παροχής παιδείας, που αποτελεί την ουσιαστική βάση στήριξης της δεύτερης ευκαιρίας, η οποία δίδεται στους κρατουμένους".

Στόχος του Σχολείου Δεύτερης Ευκαιρίας είναι, όπως είπε ο ίδιος, "η ενίσχυση των εκπαιδευομένων, ώστε να αποκτήσουν γνώσεις, δεξιότητες και στάσεις που θα τους υποστηρίξουν στη διαδικασία κοινωνικής ένταξης και προσωπικής ανέλιξης. Αποτελεί προτεραιότητα της Περιφέρειας η ένταξη της εύρυθμης λειτουργίας των ΣΔΕ στη στρατηγική της κοινωνικής και επαγγελματικής ένταξης όλων των πολιτών και αντιμετώπισης του αποκλεισμού, με σκοπό τη συνοχή και την ανάπτυξη της τοπικής κοινωνίας".

Στο συγκεκριμένο Σχολείο Δεύτερης Ευκαιρίας στη φυλακή υψίστης ασφαλείας "Κρήτη Ι" στην Αγιά Χανίων έγινε συνάντηση στελεχών της Περιφέρειας με τον διευθυντή των φυλακών Γιάννη Κλαπάκη, τον διευθυντή του σχολείου Κώστα Καραμπάση και την κοινωνικό λειτουργό Αδαμαντία Καστρινάκη. Ο θεματικός αντιπεριφερειάρχης δεσμεύθηκε να υπάρξει εκ νέου επικοινωνία της Περιφέρειας Κρήτης με το Ιδρυμα Νεολαίας και Διά Βίου Μάθησης (ΙΝΕΔΙΒΙΜ), το οποίο είναι αρμόδιο για την παροχή της απαραίτητης, για τη λειτουργία του σχολείου, υλικοτεχνικής υποδομής και υπογράμμισε ότι η Περιφέρεια Κρήτης θα συνεχίσει να υποστηρίζει τη σημαντική αυτή προσπάθεια που γίνεται.

Οπως είπε, "είναι μια πρώτης τάξεως ευκαιρία να δούμε όχι μόνο ως τοπική κοινωνία αλλά και γενικότερα ποια είναι η πραγματική έννοια του σωφρονισμού. Στόχος είναι να μη διαιωνίζονται άλλο τα στερεότυπα, ότι φυλακή σημαίνει μόνο τιμωρία".

Σύμφωνα με τον διευθυντή του σχολείου κ. Καραμπάση, αυτή τη στιγμή έχουν δείξει ενδιαφέρον περί τα 30 άτομα να φοιτήσουν σε γυμνάσιο και λύκειο, όμως η εκτίμηση είναι ότι, όσο περνά ο χρόνος, όλο και περισσότεροι κρατούμενοι θα ενδιαφερθούν.

Τα Σχολεία Δεύτερης Ευκαιρίας των Σωφρονιστικών Καταστημάτων (ΣΔΕΦ) είναι σχολεία ενηλίκων που εδρεύουν στα 7 καταστήματα της χώρας· το πρώτο που λειτούργησε πιλοτικά ήταν στη Λάρισα το 2004.

Με τον θεσμό αυτό παρέχεται η δυνατότητα σε ενήλικους κρατουμένους που δεν ολοκλήρωσαν την εννιάχρονη υποχρεωτική εκπαίδευση να εξοπλιστούν με γνώσεις και δεξιότητες και να αποκτήσουν απολυτήριο ισότιμο με του γυμνασίου. Η φοίτηση στα ΣΔΕΦ των φυλακών βοηθάει στον ευεργετικό υπολογισμό της ποινής (μία ημέρα στο σχολείο ισοδυναμεί με δύο ημέρες ποινής).

# data[].attributes.attachment_link.title
Δεύτερη ευκαιρία εντός φυλακής | Kathimerini

# data[].attributes.attachment_link.description
"Μοναδικό εργαλείο η εκπαίδευση", αναφέρει ο αντιπεριφερειάρχης Κρήτης Π. Σημανδηράκης. ΧΑΝΙΑ. Πραγματικότητα αναμένεται να γίνει τις προσεχείς ημέρες το πρώτο Σχολείο Δεύτερης Ευκαιρίας που θα λειτουργήσει σε σωφρονιστικό κατάστημα στην Κρήτη. Στη φυλακή υψίστης ασφαλείας "Κρήτη Ι" στην Αγιά Χανίων, θα γίνει πράξη ο στόχος που έχει θέσει η πολιτεία σε συνδυασμό με την Περιφέρεια Κρήτης, ο οποίος αποτυπώνεται μέσα σε λίγες λέξεις.

# data[].attributes.headline
"Όποιος συνεχίζει να μαθαίνει, παραμένει νέος"

# data[].attributes.subject
"Όποιος συνεχίζει να μαθαίνει, παραμένει νέος"

# data[].attributes.body
4 λόγοι για τους οποίους αξίζει η Δια Βίου μάθηση.

# data[].attributes.attachment_link.provider_name
Εναλλακτική Ατζέντα

# data[].attributes.attachment_link.readable_text
Η επιτυχία πρόκειται για μια έννοια αφηρημένη. Θα λέγαμε ότι είναι μια προσωπική υπόθεση, για κάποιους μπορεί να είναι μια υψηλή θέση σε πολυεθνική εταιρία, για άλλους η καριέρα στον καλλιτεχνικό χώρο και για κάποιους άλλους η ευτυχία στον διαπροσωπικό τομέα. Εντούτοις, αυτό που θα μπορούσαμε να πούμε με βεβαιότητα είναι ότι η επιτυχία περιλαμβάνει την ουσιαστική ευτυχία. Και τα δύο χαρακτηριστικά, όμως, απαιτούν προσπάθεια, επιμονή, υπομονή, κίνητρα και συνεχή αυτοεξέλιξη.

"Ζήσε, σαν να ήταν να πεθάνεις αύριο. Μάθε, σαν να πρόκειται να ζήσεις για πάντα", είχε πει ο Μαχάτμα Γκάντι. Η μάθηση κατέχει εκπληκτικές ιδιότητες και όλοι οι σοφοί άνθρωποι το γνώριζαν και το γνωρίζουν αυτό. Η συνεχής μάθηση σε όλες τις ηλικίες και σε όλες τις συνθήκες έχει απεριόριστα οφέλη. Η δια βίου μάθηση αποτελεί μια συνεχής εμπειρία εκπαίδευσης· ανανέωση, εμπλουτισμός, ανάπτυξη, απόκτηση και εξειδίκευση γνώσεων και δεξιοτήτων. Στηρίζεται στην αντίληψη ότι η ικανότητα και οι δυνατότητες μάθησης των ανθρώπων ξεκινούν από τη στιγμή της γέννησης και επεκτείνονται σε όλη τη διάρκεια ζωής με βασικό στόχο την αυτοεξέλιξη. Περιλαμβάνει σεμινάρια, ανώτατη εκπαίδευση, εκπαίδευση ενηλίκων, εθελοντισμό, πρακτική άσκηση, επαγγελματική κατάρτιση, εκπαιδευτικά ταξίδια και πολλά άλλα.

Οι άνθρωποι είμαστε σαν τα φυτά, αναπτυσσόμαστε. Σωματικά, πνευματικά, συναισθηματικά, ψυχικά για την επίτευξη ικανοποίησης από τη ζωή μας με διάφορους τρόπους και σε διάφορους τομείς. Και όλοι όσοι αγαπούν να μαθαίνουν δεν χρειάζονται κανέναν επιπλέον λόγο για να πειστούν να ακολουθήσουν μια τέτοια στάση ζωής· υπάρχει μέσα τους και αποτελεί ένα πάθος τους που το εκμεταλλεύονται, ψάχνοντας ανάμεσα στη μεγάλη ποικιλία ευκαιριών που πλέον τους δίνεται. Ωστόσο, τόσο για όσους την αναβάλλουν, αμφιβάλλουν, διστάζουν, όσο και για εκείνους που την έχουν ενσωματώσει μόνιμα στη ζωή τους, παρακάτω θα εστιάσουμε στους κυριότερους λόγους που η δια βίου μάθηση αξίζει να γίνει αναπόσπαστο κομμάτι της ζωής μας:

1. Προσαρμοστικότητα στην αγορά εργασίας και στη ζωή

Ας ξεκινήσουμε με το πιο πρακτικό πλεονέκτημα, το οποίο είναι και σχεδόν αυτονόητο. Ζούμε σε μια οικονομία συνεχούς εκπαίδευσης. Λίγες είναι πλέον οι εργασίες που απαιτούν μια σχετικά στατική γνώση, αφού αυτές έχουν πια τη βοήθεια των μηχανών. Οι περισσότεροι νέοι αλλάζουν θέσεις και αντικείμενα αρκετές φορές στη ζωή τους και είναι πολλοί εκείνοι που συνειδητά αλλάζουν καριέρες. Ακόμα και εκείνοι, όμως, που μένουν σε ένα συγκεκριμένο επάγγελμα, θα δουν τη φύση της δουλειάς τους να μεταμορφώνεται ή να εμπλουτίζεται. Όλο αυτό το δίκτυο εργασίας απαιτεί ευελιξία από την πλευρά του εργαζόμενου, την οποία βρίσκει μέσα από τη συνεχή μάθηση. Δεν μπορούμε να εξαρτόμαστε από την πανεπιστημιακή ή σχολική εκπαίδευση των 5-10-15 χρόνων πριν.

Βέβαια, αυτό το είδος μάθησης δεν αφορά απλά στο χτίσιμο δεξιοτήτων μέσα στα στενά πλαίσια ενός ορισμένου επαγγέλματος. Δεν έχει να κάνει μόνο με τη στεγνή εξειδίκευση, αλλά με την απόκτηση μιας ευρύτερης οπτικής και τη χρήση των εκπαιδευτικών εμπειριών για τη διαμόρφωση νέων ιδεών και καινοτομιών. Η κοινωνία και η εργασία αλλάζουν και εμείς χρειάζεται να μπορούμε να προσαρμοστούμε στα νέα δεδομένα. Η δια βίου μάθηση και η συνεχής αυτοβελτίωση προσφέρουν περισσότερες επιλογές και εκτός εργασίας. Μια νέα γλώσσα προσφέρει ποικιλία στα ταξίδια και στην επιλογή διαμονής σας, μια νέα μουσική δεξιότητα προσθέτει επιλογές διασκέδασης, η εκμάθηση μιας νέας τεχνολογίας διευκολύνει την καθημερινότητά σας.

2. Υγιέστερος εγκέφαλος

Ο Henry Ford γνώριζε πόσο σημαντική είναι η δια βίου μάθηση για τον εγκέφαλο και για την υγεία του. Είχε πει ότι "όποιος σταματά να μαθαίνει είναι γέρος, είτε είναι είκοσι, είτε ογδόντα χρονών. Όποιος συνεχίζει να μαθαίνει, παραμένει νέος. Το σπουδαιότερο πράγμα στη ζωή είναι να διατηρήσεις το μυαλό σου νέο". Και οι επιστήμονες τονίζουν συνεχώς ότι ένα υψηλό επίπεδο εκπαίδευσης και μόρφωσης συνδέεται με καλύτερες γνωστικές και πνευματικές λειτουργίες σε μεγαλύτερες ηλικίες, δηλαδή με βελτιωμένη μνήμη, προσοχή, αντίληψη, ικανότητα επίλυσης προβλημάτων, λήψης αποφάσεων, αλλά και παραγωγής και κατανόησης της γλώσσας. Ο εγκέφαλός μας διαθέτει μια αξιοσημείωτη πλαστικότητα· έχει την ικανότητα να δημιουργεί νέες νευρωνικές συνάψεις, καθώς εμείς μαθαίνουμε, αποκτάμε εμπειρίες και προσαρμοζόμαστε. Αυτές οι συνάψεις μεταφράζονται σε μεγαλύτερη οξυδέρκεια, σοφία και ευελιξία σε σχέση με το περιβάλλον μας. Γι' αυτό, να θυμάστε πάντα ότι το διάβασμα και η μάθηση ποτέ μα ποτέ δεν πάνε χαμένα.

3. Ενίσχυση της κοινωνικοποίησης.

Απλά σκεφτείτε το: ένα μεγάλο ποσοστό όσων γνωρίζετε, προέρχονται από την επαφή σας με τον υπόλοιπο κόσμο. Από τη στιγμή που γεννηθήκατε, απορροφούσατε γνώσεις από τους γονείς σας, πειραματιζόσασταν με νέες ιδέες παρέα με τους φίλους σας, αργότερα ανταλλάσατε ιδέες με τους συμφοιτητές σας, κάνατε συζητήσεις με αγνώστους ή γνωστούς, ανταλλάσετε απόψεις με συναδέλφους, αναλύετε αντιδράσεις, παρατηρείτε. Όλα αυτά είναι μέρος μιας δια βίου μάθησης με βασικό συστατικό την εμπειρία.

Η στοχευμένη μάθηση στην ενήλικη ζωή πυροδοτεί τους κοινωνικούς δεσμούς και τις γνωριμίες. Και το αντίθετο- συχνά επιλέγουμε να συνδεόμαστε με άλλους ανθρώπους, επειδή θέλουμε να μάθουμε με αυτούς και γι' αυτούς. Η απόφασή σας να παρακολουθήσετε ένα σεμινάριο, να πάτε σε ένα φροντιστήριο με στόχο μια νέα γλώσσα ή να μάθετε να παίζετε πιάνο είναι πολύ πιθανό να σας χαρίσει νέες παρέες, ίσως και καλούς φίλους. Σίγουρα, όμως, θα αποτελέσει πρόσφορο έδαφος για ανταλλαγή γνώσεων και απόψεων πάνω στο εν λόγω αντικείμενο. Επιπροσθέτως, μην ξεχνάμε ότι η μόρφωση και η γνώση είναι γοητευτική, έλκει τους ανθρώπους γύρω μας· τα θέματα που μπορούμε να συζητήσουμε εμπλουτίζονται, όπως εμπλουτίζεται και η προσωπικότητά μας, κάνοντάς μας ενδιαφέροντες στους άλλους και ενισχύοντας την δεξιότητα κοινωνικοποίησής μας.

4. Αυτογνωσία, αυτοεκπλήρωση/ αυτοπραγμάτωση

Μπορεί να μη μας απασχολεί συνέχεια, αλλά υπάρχουν πράγματα που θέλουμε/ ευχόμαστε να μπορούσαμε να κάνουμε. Όλοι έχουμε μια πραγματική ή φανταστική λίστα με πράγματα που θα θέλαμε να γνωρίζουμε ή κάτι άλλο που ευχόμαστε να είχαμε σπουδάσει. Και αυτή η λίστα υφίσταται για όλους, καθώς είναι το πιο φυσικό πράγμα στη ζωή το να θέλουμε να μαθαίνουμε νέα πράγματα και να εξελισσόμαστε.

Επιπλέον, αυτή η λίστα αποτελεί μέρος του ταξιδιού μας προς την αυτοπραγμάτωση, όπως αποτελεί και το αν τελικά θα βρούμε το θάρρος να κυνηγήσουμε ή όχι κάποια στοιχεία από αυτή. Η δια βίου μάθηση οδηγεί τα βήματά μας στο μονοπάτι προς την αυτοβελτίωση. Ανοίγει τους ορίζοντές μας, μας δείχνει τα προσωπικά μας όρια και πώς να τα ξεπεράσουμε, αν το θέλουμε. Η αίσθηση ικανοποίησης που λαμβάνουμε όταν μαθαίνουμε, τονώνει την αυτοπεποίθησή μας και μας δίνει το κίνητρο να συνεχίσουμε να ανακαλύπτουμε τον εαυτό μας και τις δυνατότητές του.

# data[].attributes.attachment_link.title
Δια βίου μάθηση: 4 λόγοι για να μην σταματήσετε ποτέ να είστε μαθητές

# data[].attributes.attachment_link.description
Η επιτυχία πρόκειται για μια έννοια αφηρημένη. Θα λέγαμε ότι είναι μια προσωπική υπόθεση, για κάποιους μπορεί να είναι μια υψηλή θέση σε πολυεθνική εταιρία, για άλλους η καριέρα στον καλλιτεχνικό χώρο και για κάποιους άλλους η ευτυχία στον διαπροσωπικό τομέα. Εντούτοις, αυτό που θα μπορούσαμε να πούμε με βεβαιότητα είναι ότι η επιτυχία περιλαμβάνει την ουσιαστική ευτυχία.

# data[].attributes.body
Μάθε για το στόχο των ινστιτούτων επαγγελματικής κατάρτισης (Ι.Ε.Κ) στην Ελλάδα, τη φιλοσοφία του, τις ειδικότητες που προσφέρει και πολλά άλλα.

# data[].attributes.attachment_link.readable_text
Δημιουργηθηκε στις Τρίτη, 22 Ιανουαρίου 2013 Τελευταία Ενημέρωση στις Τετάρτη, 23 Μαΐου 2018 Ημερομηνία Δημοσίευσης

Τα Ινστιτούτα Επαγγελματικής Κατάρτισης (Ι.Ε.Κ.) έχουν σκοπό την παροχή υπηρεσιών αρχικής επαγγελματικής κατάρτισης σε αποφοίτους Γυμνασίου και Λυκείου. Η λειτουργία των Δημοσίων Ι.Ε.Κ. εποπτεύεται από τη Γενική Γραμματεία Δια Βίου Μάθησης, με κύρια αρμοδιότητα τη διαμόρφωση και την εποπτεία του εκπαιδευτικού τους πλαισίου.

Το σύστημα πιστοποίησης της αρχικής επαγγελματικής κατάρτισης των Ι.Ε.Κ. εφαρμόζεται από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π). Στην αρμοδιότητα του Ε.Ο.Π.Π.Ε.Π. ανήκει, επίσης, ο καθορισμός των επαγγελματικών δικαιωμάτων των αποφοίτων των Ι.Ε.Κ.

Το σύνολο της διαχείρισης των εκπαιδευτών, της υλικοτεχνικής υποδομής των Ι.Ε.Κ. και του εκπτωτικού δελτίου ειδικού εισιτηρίου των καταρτιζόμενων (πάσο), έχει ανατεθεί στο Ίδρυμα Νεολαίας και Διά Βίου Μάθησης (Ι.ΝΕ.ΔΙ.ΒΙ.Μ.), από τη Γ.Γ.Δ.Β.Μ., με εθνική χρηματοδότηση. Η επιδότηση της επιταγής αρχικής επαγγελματικής κατάρτισης (voucher) και της πρακτικής άσκησης των αποφοίτων, συγχρηματοδοτείται από το ευρωπαϊκό κοινωνικό ταμείο.

Από τις 30.6.2013, τα Δημόσια Ι.Ε.Κ. μεταφέρονται στις Περιφέρειες. Η αρμοδιότητα της οργάνωσης και λειτουργίας τους θα ανήκει στις Περιφέρειες, ενώ η αρμοδιότητα διαμόρφωσης και εποπτείας του εκπαιδευτικού τους πλαισίου παραμένει στη Γενική Γραμματεία Δια Βίου Μάθησης.

Η κατάρτιση στα Δημόσια Ι.Ε.Κ. πραγματοποιείται, τόσο στους χώρους όπου αυτά στεγάζονται (σχολικές μονάδες ή ενοικιαζόμενα κτίρια που πληρούν τις σχετικές προϋποθέσεις), όσο και σε νοσοκομεία, παιδικούς σταθμούς, τράπεζες, ιδιωτικές επιχειρήσεις και αλλού.
Κανονισμός Λειτουργίας Ι.Ε.Κ. που υπάγονται στη Γενική Γραμματεία Δια Βίου Μάθησης.

# data[].attributes.attachment_link.keywords[]
δια βίου μάθηση

# data[].attributes.attachment_link.keywords[]
εκπαίδευση ενηλίκων

# data[].attributes.attachment_link.title
Μάθε για τα Ινστιτούτα Επαγγελματικής Κατάρτισης

# data[].attributes.attachment_link.description
Δημιουργηθηκε στις Τρίτη, 22 Ιανουαρίου 2013 Τελευταία Ενημέρωση στις Τετάρτη, 23 Μαΐου 2018 Ημερομηνία Δημοσίευσης Τα Ινστιτούτα Επαγγελματικής Κατάρτισης (Ι.Ε.Κ.) έχουν σκοπό την παροχή υπηρεσιών αρχικής επαγγελματικής κατάρτισης σε αποφοίτους Γυμνασίου και Λυκείου. Η λειτουργία των Δημοσίων Ι.Ε.Κ. εποπτεύεται από τη Γενική Γραμματεία Δια Βίου Μάθησης, με κύρια αρμοδιότητα τη διαμόρφωση και την εποπτεία του εκπαιδευτικού τους πλαισίου.

# data[].attributes.body
ΕΝΗΜΕΡΩΣΟΥ ΓΙΑ ΤΑ ΣΧΟΛΕΙΑ ΔΕΥΤΕΡΗΣ ΕΥΚΑΙΡΙΑΣ - ΕΧΕΙΣ ΕΥΚΑΙΡΙΑ!

# data[].attributes.attachment_link.provider_name
Ίδρυμα Νεολαίας και Δια Βίου Μάθησης - ΙΝΕΔΙΒΙΜ

# data[].attributes.attachment_link.readable_text
Το Σχολείο Δεύτερης Ευκαιρίας ( Σ.Δ.Ε. ) είναι ένα δωρεάν, καινοτόμο δημόσιο σχολείο εκπαίδευσης ενηλίκων, με συνολική διάρκεια φοίτησης 2 εκπαιδευτικά έτη. Απευθύνεται σε πολίτες ηλικίας 18 ετών και άνω, οι οποίοι δεν έχουν ολοκληρώσει την υποχρεωτική δευτεροβάθμια εκπαίδευση. Με την επιτυχή ολοκλήρωση της φοίτησης παρέχεται τίτλος ισότιμος του Γυμνασίου. Το πρόγραμμα σπουδών των Σχολείων Δεύτερης Ευκαιρίας διαφέρει από το αντίστοιχο της τυπικής εκπαίδευσης, διαθέτει πιο ευέλικτο περιεχόμενο, και έχει προσαρμοσμένη διδακτική μεθοδολογία και αξιολόγηση των εκπαιδευομένων. Στόχος των Σ.Δ.Ε. είναι η επανασύνδεση των εκπαιδευομένων με τα συστήματα εκπαίδευσης και κατάρτισης, η διαμόρφωση θετικής στάσης προς τη μάθηση, η απόκτηση βασικών γνώσεων και δεξιοτήτων, η ενίσχυση της προσωπικότητας και, τέλος, η πρόσβαση στην αγορά εργασίας.

Τα Σχολεία Δεύτερης Ευκαιρίας, που θεσμοθετήθηκαν στην Ελλάδα με τον νόμο 2525/97, αποτελούν Ευρωπαϊκό Πρόγραμμα για την καταπολέμηση του κοινωνικού αποκλεισμού.
Με την υπ΄ αρ. πρωτ. 17569/09-12-2016 (ΑΔΑ:7ΚΗΝ4653Ο7-Θ32) Απόφαση Ένταξης και την ορθή επανάληψη αυτής στις 13-12-2016 λόγω διόρθωσης στοιχείων ΠΔΕ, της Ε.Υ.Δ. του Ε.Π. "Ανάπτυξη Ανθρώπινου Δυναμικού, Εκπαίδευση και Δια Βίου Μάθησης" εντάχθηκε η Πράξη "Σχολεία Δεύτερης Ευκαιρίας" με κωδικό ΟΠΣ 5002546, στο Επιχειρησιακό Πρόγραμμα "Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020".
Τι περιλαμβάνει το πρόγραμμα Η συνολική διάρκεια του προγράμματος είναι 18 μήνες, συγκεκριμένα δύο εκπαιδευτικά έτη. Το εβδομαδιαίο πρόγραμμα είναι 25ωρo και τα μαθήματα γίνονται απογευματινές ώρες, από Δευτέρα έως Παρασκευή. Τα Σ.Δ.Ε. που λειτουργούν σε σωφρονιστικά καταστήματα έχουν πρωινό ωράριο. Τα μαθήματα που διδάσκονται είναι:

Ελληνική Γλώσσα

Μαθηματικά

Αγγλική Γλώσσα

Πληροφορική

Κοινωνική Εκπαίδευση

Περιβαλλοντική Εκπαίδευση

Φυσικές Επιστήμες

Πολιτισμική - Αισθητική αγωγή

Μία από τις καινοτομίες που περιλαμβάνονται στα Σχολεία Δεύτερης Ευκαιρίας είναι οι συμβουλευτικές υπηρεσίες από έναν Σύμβουλο Σταδιοδρομίας και έναν Σύμβουλο Ψυχολόγο σε κάθε σχολείο. Μαζί με την απόκτηση βασικών προσόντων και την ανάπτυξη προσωπικών δεξιοτήτων, δίνεται ιδιαίτερη έμφαση στη χρήση των νέων τεχνολογιών, την εκμάθηση ξένης γλώσσας, και τη συμβουλευτική σε θέματα επαγγελματικού προσανατολισμού, που βελτιώνουν σημαντικά τις δυνατότητες πρόσβασης στην αγορά εργασίας.

ΣΧΟΛΕΙΑ ΔΕΥΤΕΡΗΣ ΕΥΚΑΙΡΙΑΣ ΣΩΦΡΟΝΙΣΤΙΚΩΝ ΚΑΤΑΣΤΗΜΑΤΩΝ

Τα Σχολεία Δεύτερης Ευκαιρίας των Σωφρονιστικών Καταστημάτων (Σ.Δ.Ε.Φ.) είναι σχολεία ενηλίκων που εδρεύουν στα 11 καταστήματα της χώρας, και πρώτο που λειτούργησε πιλοτικά ήταν στη Λάρισα το 2004.

Με τον θεσμό αυτό παρέχεται η δυνατότητα σε ενήλικους κρατούμενους, που δεν ολοκλήρωσαν την εννιάχρονη υποχρεωτική εκπαίδευση, να εξοπλιστούν με γνώσεις και δεξιότητες και να αποκτήσουν απολυτήριο ισότιμο με του Γυμνασίου. Η φοίτηση στα Σ.Δ.Ε. των φυλακών βοηθάει στον ευεργετικό υπολογισμό της ποινής (1 ημέρα στο σχολείο ισοδυναμεί με 2 ημέρες ποινής).

Οι διαφορές με τα εκτός φυλακών Σ.Δ.Ε είναι κυρίως:

* Η ομάδα στόχου και η πολυσυνθετότητα των προβλημάτων της

* Η κτιριακή "προστατευμένη" εγκατάσταση

* Η σύγχυση που προκύπτει για τις ελευθερίες του Σ.Δ.Ε από τα Συμβούλια της φυλακής, δικαιολογημένα, αφού δεν υπάρχουν αποσαφηνισμένα πλήρως τα λειτουργικά όριά του στον Σωφρονιστικό Κώδικα.

* Η αδυνατότητα μετακίνησης των εκπαιδευομένων καθιστά αναγκαίες τις διαρκείς συνεργασίες και προσκλήσεις συνεργατών ώστε να επιτυγχάνεται η ανατροφοδότηση εντός.

* Η ολιστική προσέγγιση των εκπαιδευόμενων, για να συντελεστεί απόλυτα, απαιτείται να συνεργάζονται οι υπεύθυνοι των τμημάτων, οι Σύμβουλοι, Ψυχολόγος και Σταδιοδρομίας, με τους αντίστοιχους κοινωνικούς λειτουργούς της φυλακής και τους έξω φορείς για την ομαλή επανένταξή τους στον κοινωνικό ιστό με την αποφυλάκισή τους.

* Επιδιώκονται συνεργασίες με πολλούς αποδέκτες και καθίστανται πόλος έλξης για πολλούς ερευνητές του πεδίου.

* Αρκετά ασφυκτικό το "περιβάλλον", συνεχείς αλγεινές φορτίσεις των εργαζόμενων εκπαιδευτικών.

* Η αναγκαιότητα πρωθύστερης επιμόρφωσης αλλά και άμεσης ένταξης των εκπαιδευτών, στο ιδιότυπο καθεστώς παρουσίας των εκπαιδευομένων.

Τα συμπεράσματα και τα στατιστικά θετικά για την ορθότητα δημιουργίας των Σ.Δ.Ε.Φ. Οι εκπαιδευόμενοι ένιωσαν ξεχωριστοί και αποφοιτήσαντες είδαν την πορεία τους να βελτιώνεται με αποτελέσματα μετρήσιμα ποιοτικά και ποσοτικά. Κυρίως αυτό που μπορεί να καταγραφεί ως πιο θετικό είναι ο σχεδόν μηδενικός υποτροπιασμός και η επανασύνδεσή τους με τον οικογενειακό, εργασιακό, κοινωνικό κ.ά περίγυρο.

Μια μόνο μαρτυρία από τις πολλές αναφέρεται εδώ ενδεικτικά: "Το Σχολείο Δεύτερης Ευκαιρίας μου έδωσε την ευκαιρία να τελειώσω το Γυμνάσιο, που δεν είχα σκοπό να το τελειώσω όταν ήμουν έξω. Νιώθω ότι ήμουν πολύ τυχερός και θέλω να ευχαριστήσω όλους τους ανθρώπους που μου έδωσαν αυτήν την ευκαιρία. Το σχολείο με βοήθησε ψυχολογικά και υπήρχαν αρκετές στιγμές που αισθάνθηκα ότι ήμουν έξω από την φυλακή. Επίσης μου προσέφερε γνώσεις και ελπίδες για το μέλλον" Ζάχος.

# data[].attributes.attachment_link.title
Σχολεία Δεύτερης Ευκαιρίας

# data[].attributes.attachment_link.description
Το Σχολείο Δεύτερης Ευκαιρίας ( Σ.Δ.Ε. ) είναι ένα δωρεάν, καινοτόμο δημόσιο σχολείο εκπαίδευσης ενηλίκων, με συνολική διάρκεια φοίτησης 2 εκπαιδευτικά έτη. Απευθύνεται σε πολίτες ηλικίας 18 ετών και άνω, οι οποίοι δεν έχουν ολοκληρώσει την υποχρεωτική δευτεροβάθμια εκπαίδευση. Με την επιτυχή ολοκλήρωση της φοίτησης παρέχεται τίτλος ισότιμος του Γυμνασίου.

# data[].attributes.headline
ΠΡΟΚΗΡΥΞΕΙΣ ΠΡΟΓΡΑΜΜΑΤΩΝ ΤΩΝ ΚΔΒΜ

# data[].attributes.subject
ΠΡΟΚΗΡΥΞΕΙΣ ΠΡΟΓΡΑΜΜΑΤΩΝ ΤΩΝ ΚΔΒΜ

# data[].attributes.body
ΜΑΘΕ ΓΙΑ ΤΑ ΠΑΡΕΧΟΜΕΝΑ ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΔΙΑ ΒΙΟΥ ΜΑΘΗΣΗΣ - ΤΑΥΤΟΧΡΟΝΗ ΧΟΡΗΓΗΣΗ ΠΙΣΤΟΠΟΙΗΣΗΣ

# data[].attributes.attachment_link.readable_text
Δημιουργηθηκε στις Κυριακή, 30 Σεπτεμβρίου 2018 Τελευταία Ενημέρωση στις Παρασκευή, 01 Φεβρουαρίου 2019 Ημερομηνία Δημοσίευσης

Σύμφωνα με το άρθρο 89 του Ν. 4547/2018, ο οποίος συμπληρώνει το Ν. 4186/2013 με το άρθρο 24Α "Κέντρα Διά Βίου Μάθησης" προσδιορίζονται τα εξής:

Τα Κέντρα Διά Βίου Μάθησης Επιπέδου Ένα και Δύο αποτελούν φορείς παροχής υπηρεσιών στο πλαίσιο της μη τυπικής εκπαίδευσης, οι οποίοι απευθύνονται σε ΕΝΗΛΙΚΟΥΣ (18+) και μόνον και αφορούν τις ακόλουθες κατηγορίες:

α) Συνεχιζόμενη Επαγγελματική Κατάρτιση
Ως συνεχιζόμενη επαγγελματική κατάρτιση νοείται η κατάρτιση του ανθρώπινου δυναμικού που συμπληρώνει, εκσυγχρονίζει ή και αναβαθμίζει ΗΔΗ ΥΠΑΡΧΟΥΣΕΣ γνώσεις, ικανότητες και δεξιότητες, οι οποίες αποκτήθηκαν από τα συστήματα τριτοβάθμιας εκπαίδευσης (Α.Ε.Ι. - Τ.Ε.Ι.) ή επαγγελματικής εκπαίδευσης και κατάρτισης ή μη τυπικής εκπαίδευσης ή από επαγγελματική εμπειρία, με στόχο την ένταξη ή επανένταξη στην αγορά εργασίας, τη διασφάλιση της εργασίας και την επαγγελματική και προσωπική ανάπτυξη.
Προσοχή:Τα Κέντρα Διά Βίου Μάθησης Επιπέδου Ένα και Δύο παρέχουν ΑΠΟΚΛΕΙΣΤΙΚΑ και μόνον συνεχιζόμενη επαγγελματική κατάρτιση και ΟΧΙ αρχική επαγγελματική κατάρτιση, η οποία θεσμικά παρέχεται από τα Ι.Ε.Κ. (δημόσια και Ιδιωτικά), τα Κολλέγια και τις Σχολές Επαγγελματικής Κατάρτισης του Ο.Α.Ε.Δ. ή και άλλων υπουργείων.

Εξαίρεση αποτελεί η παροχή αρχικής επαγγελματικής κατάρτισης από Κ.Δ.Β.Μ. στις περιπτώσεις που ορίζονται από σχετική Νομοθεσία π.χ. ν. 4386/2016 (83 Α) για κουρείς - κομμωτές και τεχνίτες περιποίησης νυχιών.

β) Γενική Εκπαίδευση Ενηλίκων

Ως γενική εκπαίδευση ενηλίκων νοούνται όλες οι οργανωμένες μαθησιακές δραστηριότητες που απευθύνονται σε ενηλίκους και στοχεύουν στον εμπλουτισμό γνώσεων, στην ανάπτυξη και βελτίωση ικανοτήτων και δεξιοτήτων, στην ανάπτυξη της προσωπικότητας του ατόμου και της ιδιότητας του ενεργού πολίτη, καθώς και στην άμβλυνση των μορφωτικών και κοινωνικών ανισοτήτων .

Ειδικότερα η Γενική Εκπαίδευση Ενηλίκων, ως πεδίο εφαρμογής, συνδέεται άμεσα με τις β ασικές ικανότητες για τη διά βίου μάθηση του Ευρωπαϊκού Πλαισίου Αναφοράς (Επίσημη Εφημερίδα της Ευρωπαϊκής Ένωσης της 30 Δεκεμβρίου 2006/L394).

Οι βασικές αυτές ικανότητες αναφέρονται σε: 1. Επικοινωνιακές, 2. Μαθηματικές, επιστήμης και τεχνολογίας, 4. Ψηφιακές (πληροφορική), 5. Μεταγνωστικές (Learning to learn), 5. Κοινωνικές και ιδιότητας του πολίτη, 6. Πρωτοβουλίας και επιχειρηματικότητας, 7. Πολιτισμικής συνείδησης και έκφρασης.
γ) Επαγγελματικός Προσανατολισμός Ο επαγγελματικός προσανατολισμός αποτελεί το σύνολο των διαδικασιών ενημέρωσης, διερεύνησης και προετοιμασίας που πραγματοποιούνται κατά τρόπο οργανωμένο και συστηματικό από ειδικές υπηρεσίες και εξειδικευμένους επιστήμονες και στοχεύουν στο να βοηθήσουν τα ενδιαφερόμενα άτομα να πάρουν μόνα τους τις πιο κατάλληλες για αυτά αποφάσεις, σύμφωνα με τα ιδιαίτερα ενδιαφέροντα και τις ικανότητές τους, όσον αφορά την εκπαιδευτική και επαγγελματική τους πορεία, την είσοδό τους στην ενεργό ζωή, την προσαρμογή τους σε αυτήν και τις πιθανές μεταγενέστερες αλλαγές της επαγγελματικής τους δραστηριότητας. δ) Επαγγελματική Συμβουλευτική Η επαγγελματική συμβουλευτική αναφέρεται στην καθοδήγηση και στήριξη του ατόμου στην προσπάθειά του να επιλέξει το επάγγελμα που του ταιριάζει ή να επιλύσει ψυχολογικά προβλήματα που συνδέονται με το επάγγελμα.
το άρθρο 89 του Ν. 4547/2018, ο οποίος συμπληρώνει το Ν. 4186/2013 με το άρθρο 26Α " Παραβάσεις και Κυρώσεις στους φορείς μη τυπικής εκπαίδευσης " η παροχή υπηρεσιών, εκχωρημένων σε άλλους τύπους φορέων εκπαίδευσης και κατάρτισης π.χ. αρχική επαγγελματική κατάρτιση ή φροντιστηριακά μαθήματα, επιφέρει € κατά περίπτωση και άμεση διακοπή της παροχής. πρόστιμο 5.000

Επιπλέον στο ίδιο άρθρο 26Α προβλέπεται ότι η παραπλάνηση ή παραπληροφόρηση καταναλωτών σχετικά με τις παρεχόμενες υπηρεσίες του φορέα επιφέρει πρόστιμο 3.000 € και άμεση θεραπεία της παράβασης.

# data[].attributes.attachment_link.keywords[]
δια βίου μάθηση

# data[].attributes.attachment_link.keywords[]
εκπαίδευση ενηλίκων

# data[].attributes.attachment_link.title
Προκηρύξεις Προγραμμάτων Δια Βίου Μάθησης

# data[].attributes.attachment_link.description
Δημιουργηθηκε στις Κυριακή, 30 Σεπτεμβρίου 2018 Τελευταία Ενημέρωση στις Παρασκευή, 01 Φεβρουαρίου 2019 Ημερομηνία Δημοσίευσης Σύμφωνα με το άρθρο 89 του Ν. 4547/2018, ο οποίος συμπληρώνει το Ν.

# data[].attributes.body
Πάρε και συ μέρος σε προγράμματα δια βίου εκπαίδευσης και επιμορφώσου σε διαφορετικούς θεματικούς άξονες

# data[].attributes.attachment_link.readable_text
Την Τετάρτη 27 Νοεμβρίου 2019 ξεκινούν οι διαλέξεις του 5ου κύκλου της Ακαδημίας - Δομής Διά Βίου Μάθησης της Περιφέρειας Ανατολικής Μακεδονίας και Θράκης.

Η Ακαδημία - Δομή Διά Βίου Μάθησης της Περιφέρειας ΑΜΘ είναι μια καινοτόμος και πρωτοποριακή δράση της Περιφέρειας κατά την οποία καθηγητές και ειδικοί επιστήμονες του Δημοκριτείου Πανεπιστημίου Θράκης και του Διεθνούς Πανεπιστημίου Ελλάδας παραδίδουν με τρόπο απλό και κατανοητό, σε εθελοντική βάση, διαλέξεις σε πολίτες σε επιμέρους γνωστικά αντικείμενα και θεματικά πεδία, όπως η Υγεία, η Παιδεία, ο Πολιτισμός, η Επιχειρηματικότητα, η Τεχνολογία, η Ενέργεια, το Περιβάλλον κ.ά.

Η πρωτοβουλία, που ξεκίνησε το 2015 στον Έβρο και από το 2016 υλοποιείται ταυτόχρονα σε έξι πόλεις σε όλη την Περιφέρεια - Ορεστιάδα, Αλεξανδρούπολη, Κομοτηνή, Ξάνθη, Καβάλα και Δράμα - έχει στόχο τη διά βίου μάθηση και εκπαίδευση των πολιτών και τη διασύνδεση της πανεπιστημιακής κοινότητας με την τοπική κοινωνία.

Για τη φετινή χρονιά θα πραγματοποιηθούν διαλέξεις σε εφτά διαφορετικές θεματικές ενότητες, σε έξι πόλεις της Περιφέρειας.

Δείτε αναλυτικά:
ΠΕΡΙΦΕΡΕΙΑΚΗ ΕΝΟΤΗΤΑ ΕΒΡΟΥ Αλεξανδρούπολη:

"ΥΓΕΙΑ ΣΤΗ ΣΥΓΧΡΟΝΗ ΕΠΟΧΗ"

"ΑΓΩΓΗ ΚΑΙ ΠΑΙΔΕΙΑ ΣΗΜΕΡΑ"

Νέα Ορεστιάδα:

"ΠΕΡΙΒΑΛΛΟΝ ΚΑΙ ΑΝΘΡΩΠΟΣ"
ΠΕΡΙΦΕΡΕΙΑΚΗ ΕΝΟΤΗΤΑ ΡΟΔΟΠΗΣ Κομοτηνή:

"ΠΟΛΙΤΙΣΜΟΣ ΚΑΙ ΟΙΚΟΝΟΜΙΑ ΣΗΜΕΡΑ"
ΠΕΡΙΦΕΡΕΙΑΚΗ ΕΝΟΤΗΤΑ ΞΑΝΘΗΣ Ξάνθη: ΠΕΡΙΦΕΡΕΙΑΚΗ ΕΝΟΤΗΤΑ ΚΑΒΑΛΑΣ Καβάλα:

"ΖΩ - ΕΝΕΡΓΩ - ΤΕΧΝΟΛΟΓΩ - ΕΠΙΧΕΙΡΩ"
ΠΕΡΙΦΕΡΕΙΑΚΗ ΕΝΟΤΗΤΑ ΔΡΑΜΑΣ Δράμα:

"ΤΕΧΝΟΛΟΓΙΑ-ΦΥΣΙΚΟ ΠΕΡΙΒΑΛΛΟΝ ΚΑΙ ΑΝΘΡΩΠΟΣ"

Οι εγγραφές ξεκίνησαν στις 14 Νοεμβρίου 2019. Δικαίωμα συμμετοχής έχουν όλοι οι πολίτες άνω των 18 ετών με μόνο κριτήριο επιλογής τη σειρά προτεραιότητας εγγραφής καθώς οι θέσεις είναι περιορισμένες.

Οι ενδιαφερόμενοι πολίτες μπορούν να συμμετέχουν στην ΑΚΑΔΗΜΙΑ εντελώς δωρεάν κάνοντας εγγραφή ηλεκτρονικά, συμπληρώνοντας την αίτηση που βρίσκεται εδώ.

Σημειώνεται πως όσοι από τους συμμετέχοντες πολίτες συμπληρώσουν το απαιτούμενο όριο των παρουσιών, έχουν δηλαδή παρακολουθήσει το 60% των διαλέξεων, θα λάβουν βεβαίωση παρακολούθησης στο τέλος του προγράμματος.

Το αναλυτικό πρόγραμμα των διαλέξεων, οι ομιλητές, καθώς και όλες οι πληροφορίες που αφορούν στη δράση της ΑΚΑΔΗΜΙΑΣ είναι αναρτημένες στην ιστοσελίδα της ΑΚΑΔΗΜΙΑΣ www.acadimia.eu.

# data[].attributes.attachment_link.title
Ξεκινά ο 5ος κύκλος διαλέξεων της Ακαδημίας - Δομής δια Βίου Μάθησης της Περιφέρειας ΑΜΘ

# data[].attributes.attachment_link.description
Ξεκινά ο 5ος κύκλος διαλέξεων της Ακαδημίας - Δομής δια Βίου Μάθησης της Περιφέρειας ΑΜΘ : Την Τετάρτη 27 Νοεμβρίου 2019 ξεκινούν οι διαλέξεις του 5ου κύκλου της Ακαδημίας - Δομής Διά Βίου Μάθησης της Περιφέρειας Ανατολικής Μακεδονίας και Θράκης. Η Ακαδημία - Δομή Διά Βίου ...

# data[].attributes.headline
Ι.ΝΕ.ΔΙ.ΒΙ.Μ

# data[].attributes.subject
Ι.ΝΕ.ΔΙ.ΒΙ.Μ

# data[].attributes.body
ΜΑΘΕ ΠΟΙΟΙ ΦΟΡΕΙΣ ΥΛΟΠΟΙΟΥΝ  ΠΡΟΓΡΑΜΜΑΤΑ ΠΑΡΟΧΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΚΑΙ ΕΚΠΑΙΔΕΥΣΗΣ ΕΝΗΛΙΚΩΝ

# data[].attributes.attachment_link.provider_name
Ίδρυμα Νεολαίας και Δια Βίου Μάθησης - ΙΝΕΔΙΒΙΜ

# data[].attributes.attachment_link.readable_text
Το Ίδρυμα Νεολαίας και Διά Βίου Μάθησης υλοποιεί προγράμματα επαγγελματικής κατάρτισης και γενικής εκπαίδευσης ενηλίκων που απευθύνονται στον γενικό πληθυσμό της χώρας, σε άνεργους και εργαζόμενους, νέους/ες και πολίτες μεγαλύτερων ηλικιών.

Εντός του 2016 υλοποιούνται ή πρόκειται να υλοποιηθούν τα εξής προγράμματα:
Εκπαίδευση Ενηλίκων Επαγγελματική Κατάρτιση Πρόσφατα ολοκληρώθηκαν

# data[].attributes.attachment_link.title
Διά Βίου Μάθηση

# data[].attributes.attachment_link.description
Το Ίδρυμα Νεολαίας και Διά Βίου Μάθησης υλοποιεί προγράμματα επαγγελματικής κατάρτισης και γενικής εκπαίδευσης ενηλίκων που απευθύνονται στον γενικό πληθυσμό της χώρας, σε άνεργους και εργαζόμενους, νέους/ες και πολίτες μεγαλύτερων ηλικιών. Εντός του 2016 υλοποιούνται ή πρόκειται να υλοποιηθούν τα εξής προγράμματα: Εκπαίδευση Ενηλίκων Επαγγελματική Κατάρτιση Πρόσφατα ολοκληρώθηκαν